google/wiki40b huggingface dataset:
Lauren Conradová

Detstvo

Narodila sa ako prvé dieťa rodičom Kathy a Jimovy Conrad. Je najstaršia a má sestru Breannu a brata Brandona. Jej otec je povolaním architekt.
Chodila na strednú školu Laguna Beach High School a neskôr jeden semester na Academy of Art v San Franciscu. Vyštudovala Fashion Institute of Design and Merchandisign v Irvine v Kalifornii.
Predtým ako začala svoju kariéu spisovateľky a módnej návrharky pracovala pre časopis Teen Vogue a v PR kancelárii People Revolution, kde bola natáčaná počas reality show The Hills.

Televízia

Ako 18-ročná sa objavila počas dvoch sezón v reality show Laguna Beach: Real Orange County, neskôr v ďalšej show MTV - The Hills, kde účinkovala 4 a pol sezóny a stala sa svetoznámou celebritou. Okrem iného vystupovala v jednej časti seriálov Greek a Griffinovci, bola sudkyňou v America's Next Top Model, súťažila v americkom podaní Milionára - Who will be millionare s charitatívnym účelom a hrala malé roly v dvoch filmoch - Úplná šupa a BFF and Baby. Na svojom blogu LaurenConrad.com vysielala sériu Crafty Creations s DIY projektami.

Prozaická tvorba

Napísala 2 série kníh a dve ďalšie knihy, ktoré boli bestsellermi 
Trilógia L.A. Candy zahŕňa knihy L.A. Candy, Sweet Little Lies (Malé sladké lži) a Sugar and Spice (Horkosladký život) - všetky boli preložené do českého jazyka. Knihu L.A.Candy tiež nahovorila po anglicky ako audio knihu.
Po tejto sérií jej vyšla kniha Style, ktorá sa venuje móde a štýlu.
Druhá séria kníh má názov Fame Game a patria do nej knihy Fame game, Starstruck a Infamous. 
Medzitým vydala knihu s názvom Beauty o vizáži a kozmetike.
29.marca 2016 jej vyšla 9. kniha s názvom Celebrate o oslavách.

Návrhárstvo

Lauren Conrad navrhuje oblečenie v dvoch kolekciách - LC Lauren Conrad (pre obchodný dom Kohl's) a Paper Crown. Značka LC Lauren Conrad zahŕňa tiež topánky, doplnky, posteľnú bielizeň aj doplnky do kúpeľne. Najnovšie kolekcie boli inšpirované Disney rozprávkami - Popoluška, Minie Mouse, Bambi, Alica v krajine zázrakov a najbližšie to bude Snehulienka a 7 trpaslíkov. Bola tvárou značky Mark pre Avon a spolu so svojou kaderníčkou Kristin Ess a vizážistkou Amy Nadine je autorkou webstránky o kráse s názvom The Beauty Department. Lauren Conrad navrhla dve kolekcie  XO Eco pre Blue Avocado zo zrecyklovaných fľaší. Spolu s priateľkou Hannah Skvarla založila inernetový obchod The Little Market, kde predávajú veci od rôznych žien zo sveta, aby im tak pomohli.

Osobný život

Od Valentína v roku 2012 tvorí pár s Williamom Tellom. V októbri 2013 ju požiadal o ruku. Svadba sa konala 13. septembra 2014 v Kalifornii. Dvojica po nej strávila svadobnú cestu na ostrove Sicília v Taliansku a na ostrove Santorín v Grécku.V júli 2017 sa im narodilo ich prvé dieťa - syn Liam James Tell.
La Chapelle-sur-Dun

Poloha

Obec má rozlohu 4,42 km². Najvyšší bod je položený 73 m n. m. a najnižší bod 39 m n. m.

Obyvateľstvo

Počet obyvateľov obce je 183 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Carantilly

Poloha

Obec má rozlohu 10,7 km². Najvyšší bod je položený 119 m n. m. a najnižší bod 67 m n. m.

Obyvateľstvo

Počet obyvateľov obce je 627 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cliron

Poloha

Obec má rozlohu 6,18 km². Najvyšší bod je položený 245 m n. m. a najnižší bod 149 m n. m.

Obyvateľstvo

Počet obyvateľov obce je 292 obyvateľov (2009).
Graf vývoja obyvateľstva:
Zdroje: INSEE
La Rosière (Haute-Saône)

Poloha

Obec má rozlohu 9 km². Najvyšší bod je položený 818 m n. m. a najnižší bod 439 m n. m.

Obyvateľstvo

Počet obyvateľov obce je 92 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Katarína Habsburská (1507 – 1578)

Detstvo

Narodila sa ako pohrobok z manželstva kastílskej kráľovnej Jany I. s Filipom I. Habsburským, ktorý zomrel takmer štyri mesiace pred jej narodením. Katarína mala päť súrodencov: Eleonóru (* 1498 – † 1558), Karola V. (* 1500 – † 1558), Izabelu (* 1501 – † 1526), Ferdinanda I. (* 1503 – † 1564), a Máriu (* 1505 – † 1558). Zatiaľ čo ostatní vyrástli na flanderskom dvore pod dohľadom milované tety Margaréty, strávila Katarína detstvo spoločne s nervovo labilnou matkou za múrmi hradu v Tordesillas. Ten opustila až s bratovým rozhodnutím, že sa má vydať za svojho bratanca a čerstvého portugalského kráľa Jána III. (* 1502 – † 1557).
Svadba s Jánom sa konala 10. februára 1525. Energická Katarína mala veľký vplyv na portugalskú politiku. Manžel ju krátko pred svojim nečakaným úmrtím menoval regentkou ich trojročného vnuka Sebastiána, narodeného z manželstva syna Jána Manuela s Janou Španielskou. O regentstvo sa delila so svojim švagrom kardinálom a neskorším kráľom Henrichom I. Ako regentka založila v roku 1559 univerzitu v Évora.
V roku 1560 sa vzdala regentstva, ale sledovala výchovu svojho vnuka i naďalej.
Poncé-sur-le-Loir

Poloha

Obec má rozlohu 6,92 km². Najvyšší bod je položený 153 m n. m. a najnižší bod 55 m n. m.

Obyvateľstvo

Počet obyvateľov obce je 385 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bandicam

Bandicam je program, ktorý slúži na nahrávanie videí a snímanie obrazovky z počítačových videohier.
Bandicam sa skladá z dvoch režimov. Jedným z nich je DirectX/OpenGL okienko, ktoré umožňuje zaznamenávať ciele vytvorené z API DirectX a OpenGL. Druhým je obdĺžnik na obrazovke, ktorý môže byť použitý iba na záznam určitej oblasti na obrazovke počítača. V rohu obrazovky sa zobrazuje FPS. Bandicam môže nahrávať v rozlíšení až 2560 x 1600 a je navrhnutý tak, aby na moderných počítačoch nahrával videá v HD a to na 720p a 1080p.
Rafik Schami

Život

Rafik Schami je aramejský kresťan. Študoval v libanonskom Bejrúte chémiu, matematiku a fyziku. Už vo veku 19 rokov založil a riadil v starom meste Damasku, nástenné noviny Al-Muntalak („Východisko“), ktoré boli v roku 1969 zakázané. Za svoju literárnu činnosť získal mnoho ocenení.
V roku 2002 sa stal členom Bavorskej akadémie krásnych umení. Jeho prozaické dielo je preložené do mnohých jazykov a autor zaň získal viacero vyznamenaní. V poslednom čase mu vyšli vo vydavateľstve C. Hansera tieto knihy: Temná strana lásky (2004), Kaligrafovo tajomstvo (2008), Žena, ktorá svojho muža predala na blšom trhu (2011), ako aj knihy pre deti Srdce bábiky (2012) a Príbeh majstra Mária (2013).
Sofia - prvá kniha tohto sýrskeho spisovateľa žijúceho v Nemecku, ktorá vyšla v slovenskom preklade. Príbeh zo Sýrie v rokoch 1927 až 2010, o predsudkoch kresťanov voči islamu, o spôsobe života v Damasku, o praktikách tajnej polície v Sýrii, ale aj o romantických miestach v starobylom Damasku.
Epikrates z Rodosu

Epikrates (starogr. Ἐπικράτης) bol grécky sochár v 2. storočí pred Kr.
Sochár Epikrates, syn Alexippa z Rodosu, bol činný približne v 1. polovici 2. stor. pred Kr. Nezachovali sa od neho žiadne sochy, známe sú ale jeho signatúry z podstavcov sôch, objavené v archeologických lokalitách rodoských miest Rodos a Kameiros.
Podstavec s jeho podpisom nájdený v meste Kameiros je zrejme kompatibilný s podstavcom uvádzajúcim mená významných osôb tohto mesta (správcov svätýň, kňazov atď), ktorí jeho sochu venovali bohom. Ďalší nápis na mramorovom podstavci objavený v roku 1929 na akropole mesta Rodos, hlása, že bol základňou ním zhotovenej sochy, ktorú istý Damothemis venoval svojmu synovi Charmokleovi.
Stráně Hlubokého dolu

Popis oblasti

Zo vzácnych a chránených rastlín rastú v oblasti oi. poniklec lúčny český, kosatec bezlistý, jasenec biely, zvonček bolonský, kavyľ Ivanov alebo lipkavec sivý. Zo vzácnejších druhov drevín rastie v oblasti napr. hruška planá, jarabina brekyňová alebo borievka obyčajná. Fauna bola preskúmaná v území iba orientačne, zaujímavý je ale výskyt niektorých vzácnych druhov pavúkov.
Cheniers

Poloha

Obec má rozlohu 15,58 km². Najvyšší bod je položený 167 m n. m. a najnižší bod 109 m n. m.

Obyvateľstvo

Počet obyvateľov obce je 114 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Brannay

Poloha

Obec má rozlohu 10,81 km². Najvyšší bod je položený 191 m n. m. a najnižší bod 139 m n. m.

Obyvateľstvo

Počet obyvateľov obce je 695 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
R

Kódovanie vo výpočtovej technike

V Unicode veľké R je U+0052 a malé r je U+0072.
V ASCII veľké R je 82 a malé r je 114, binárne 01010010 and 01110010.
V EBCDIC veľké R je 217 a malé r je 153.
Lizine

Poloha

Obec má rozlohu 7,33 km². Najvyšší bod je položený 508 m n. m. a najnižší bod 290 m n. m.

Obyvateľstvo

Počet obyvateľov obce je 97 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Virofág

Virofágy (z lat. virus - jed a gr. φάγειν fágein - jesť) sú skupina nedávno objavených vírusov podobných satelitným vírusom, ktoré však na rozdiel od týchto pre hostiteľské vírusy neškodných súkmeňovcov sú pre svojich hostiteľov smrteľne nebezpečné, spôsobujú chradnutia a následne ich smrť.

Druhy

Prvý virofág, Sputnik, bol objavený vo vírusových časticiach rodu Mamavirus, ktorého hostiteľom je améba Acanthamoeba polyphaga. Jeho veľkosť je 50 nm, genóm má 18 343 bp a 3 gény pravdepodobne patriaci Mamaviru.
Druhý virofág, Mavirus, ktorý napáda vírus Cafeteria roenbergensis (CroV), patogén dravého morského bičíkovca Cafeteria roenbergensis. Genóm má 19 063 bp a obsahuje retrovírusové integrázy a DNA polymerázy B. Sekvencia DNA je najpodobnejšia eukaryotickým transpozónom, čo by svedčilo v prospech ich vírusového pôvodu. Bunky sa tak zrejme snažia pomôcť si v boji proti CroV.
Tretí virofág, Organic Lake virophage, bol objavený v roku 2011 v slanom antarktickom jazere Organic Lake. Parazituje na vírusoch čeľade Phycodnaviridae, napádajúcich riasy.  Jeho priemer je ~ 100 nm a genóm tvorí 26 421 bp.

Význam

Virofágy dokážu sprostredkovať horizontálny prenos medzi vírusmi, obdobne ako iné vírusy medzi bunkami. Keďže sú pre svoje hostiteľa smrtiace, slúžia takmer ako pomocníci buniek v boji proti vírusom, ktoré ich napádajú. Z hľadiska liečby vírusových ochorení ide o objav veľmi zaujímavý, hoci napríklad medicínsky významné vírusy z čeľadí Retroviridae alebo Orthomyxoviridae sú príliš malé a nemôžu preto slúžiť ako hostitelia virofágov.
Tilloloy

Poloha

Obec má rozlohu 6,37 km². Najvyšší bod je položený 109 m n. m. a najnižší bod 87 m n. m.

Obyvateľstvo

Počet obyvateľov obce je 380 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aigeóneus

Aigeóneus (starogr. Αἰγεωνεύς – Aigeóneus) je v gréckej mytológii syn trójskeho kráľa Priama.
Trójsky kráľ Priamos mal päťdesiat synov a dvanásť dcér. So svojou manželkou Hekabou mal devätnásť synov. Podľa antického autora Apollodora z Atén Aigeóneus patril medzi ďalších jeho synov, ktorých mal s inými manželkami, alebo družkami.
Peter Smrek

Klubový hokej

V roku 1999 ho draftoval klub St. Louis Blues v 3. kole ako 85. v poradí. Už v mladom veku odišiel do Severnej Ameriky, hrával väčšinou v nižších súťažiach, no odohral aj 28 zápasov v NHL za mužstvá St. Louis Blues a New York Rangers. V sezóne 2002/03 prestúpil do klubov Nashville Predators a neskôr Ottawa Senators, hral len vo farmárskom klube Binghamton Senators.
Nasledujúcu sezónu pôsobil v nemeckej DEL v mužstve Wolfsburg Grizzly Adams, kde sa stal najproduktívnejším obrancom mužstva. V ročníku 2005/06 pôsobil v klube švédskej Elitserien Mora IK. Pred ďalším ročníkom podpísal zmluvu s nemeckým klubom Frankfurt Lions, kde hral aj ďalší slovenský hokejista Peter Podhradský. Odohral však len 4 zápasy a 20. septembra 2006 bol hospitalizovaný pre zápal mozgových blán a dlhší čas nehral.  Aj ďalší rok hrával za Frankfurt, v sezóne 2008/09 pôsobil v českom extraligovom mužstve HC Plzeň, klub dosiahol semifinálovú účasť.
30. mája 2009 podpísal dvojročnú zmluvu s klubom KHL Severstaľ Čerepovec. Za mužstvo však odohral len 21 zápasov, následne kvôli problémom s kolenami nehral tri roky hokej. V ročníku 2013/14 hrá za MHC Martin v slovenskej extralige.

Reprezentácia

Reprezentoval na neúspešných ZOH 2002 v Salt Lake City (13. miesto). Bol členom mužstva, ktoré vybojovalo zlatú medailu na Majstrovstvách sveta 2002 vo švédskom Göteborgu. Zúčastnil sa aj Svetového pohára 2004.
V slovenskej reprezentácii zatiaľ odohral 39 zápasov, strelil 1 gól.
Tréner Ján Filc ho nominoval na MS 2009 vo Švajčiarsku. Slovensko nepostúpilo z osemfinálovej skupiny a obsadilo 10. miesto. Smrek v poslednom zápase proti Nórsku strelil svoj prvý gól v reprezentácii.
Brigham Young

Životopis

Brigham Young sa narodil vo veľmi chudobnej rodine, ktorá žila v Novom Anglicku. Zlé hmotné pomery prinútili presťahovať sa do západného New Yorku. Youngova rodina (a aj on sám) sa v tomto čase hlásila k metodistom.
Ku knihe Mormon sa dostal krátko po jej vydaní v roku 1830, členom Cirkvi Ježiša Krista Svätých neskorších dní sa stal až 14. apríla 1832, kedy prijal od Josepha Smitha krst. Odchýlky mormonizmu od tradičného kresťanstva akceptoval Young bezvýhradne.
Po svojom priklonení k mormonizmu sa stal horlivým veriacim. Organizoval misie v východnej časti Spojených štátov, viedol exodus mormónov z Missouri v roku 1839 a zorganizoval úspešnú misiu v Anglicku.
Po Smithovom zavraždení (1844) sa vrátil do Nauvoo a ujal sa vedenia mormónov, pričom musel rátať s odporom davov. Mormónov presídli na západ, nie však ďalej ako rieku Mississippi. Po roku 1847 viedol presídľovanie do Salt Lake City a zostal tu po celý svoj život.
Neskôr mal dvakrát guvernérom Utahu, počas 2. funkčného obdobia ho prezident James Buchanan odvolal. Potom už Young politické úrady nezastával.
B. Young mal viac ako 20 žien a 47 detí.
Na rozdiel od J. Smitha Young nebol pre mormónov prorok, uskutočnil však Smithovu predstavu o vytvorení kráľovstva mormónskej cirkvi, ktorého podoba stále inšpiruje mormónov.
Salles-de-Barbezieux

Poloha

Obec má rozlohu 9,85 km². Najvyšší bod je položený 99 m n. m. a najnižší bod 48 m n. m.

Obyvateľstvo

Počet obyvateľov obce je 443 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montainville (Eure-et-Loir)

Poloha

Obec má rozlohu 15,35 km². Najvyšší bod je položený 162 m n. m. a najnižší bod 136 m n. m.

Obyvateľstvo

Počet obyvateľov obce je 319 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pamela Lyndon Travers

Životopis

Narodila sa v Austrálii, vyrastala na cukrovej plantáži v Mayboorought spolu so svojimi dvomi sestrami. Jej otec Travers Robert Goff bol bankový manažéro, matka sa volala Margaret Agness. Detstvo strávila v Austrálii.

Do svojich 20 rokov pracovala ako herečka, tanečníčka a spisovateľka v rodnej Austrálii. Dychtila vidieť svet, odcestovala do Dublinu, kde sa spriatelila s írskym básnikom Geoegom Russelom. Chvíľu žila v Írsku, Londýne, cestovala aj do USA. Počas rekonvalescencie z vážnej choroby v roku 1934 napísala knihu Mary Poppins. Pred jej vydaním prijala meno P. L. Travers..
Napísala osem knižiek o Mary Poppinsovej. V roku 1977 získala vyznamenanie za literárne dielo OBE (Officer of the Order of the British Empire).
Zomrela v Londýne vo veku 96 rokov.
Bošany (hrádok)

Bošany je prestavaný na inú stavbu. Nachádza sa v obci Bošany.

História

Na mieste dnešného kaštieľa stál už v 14. storočí opevnený blokový hrádok, neskôr v 15. storočí rozšírený na trojpriestorový. Hrádok s polygonálnou vežou sa zachoval v konštrukciách dnešného kaštieľa prebudovaného roku 1550. Renesančná prestavba z prvej polovici mala za cieľ spraviť z kaštieľa silnú protitureckú pevnosť. V roku 1776 ho barokovo prestavali a roku 1793 upravili fasády. V 19. storočí sa sústredili na obnovu renesančnej atiky. V tom období sa kaštieľ stal centrom veľkostatku, preto jeho opevnenie zbúrali a bočné krídlo prestavali na sýpku. V rokoch 1903 a 1946 opravili celý objekt a od roku 1982 sa uskutočňovala komplexná obnova objektu.

Exteriér

Kaštieľ je trojkrídlová dvojpodlažná budova na hlavnom krídle s nárožnými polygonálnymi vežami a na vonkajšom obvode s vysokými štítovými stenami, ktoré majú renesančné štítové atiky. Hlavné jednotraktové krídlo s dodatočne vstavanou dvorovou chodbou má zachované renesančné valené klenby s lunetami a barokové štukové klenby. V miestnostiach poschodia rovné zrkadlové stropy z 19. storočia. V nárožných vežiach barokové klenby so štukovou výzdobou. Na južnej fasáde fragmenty pôvodnej omietky s rytým nárožným kvádrovaním.
Fontaine-Notre-Dame (Nord)

Poloha

Obec má rozlohu 10,52 km². Najvyšší bod je položený 117 m n. m. a najnižší bod 44 m n. m.

Obyvateľstvo

Počet obyvateľov obce je 1 690 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tartaras

Poloha

Obec má rozlohu 3,91 km². Najvyšší bod je položený 348 m n. m. a najnižší bod 190 m n. m.

Obyvateľstvo

Počet obyvateľov obce je 753 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Stavebná fakulta Žilinskej univerzity v Žiline

História

Stavebná fakulta bola jednou zo zakladajúcich fakúlt Vysokej školy železničnej v Prahe, ktorá vznikla v roku 1953 odčlenením od Českého vysokého učení technického. Po presťahovaní školy do Žiliny v roku 1960 bola samostatná existencia fakulty na dlhší čas prerušená. K 1. októbru 1990 oddelením od Fakulty prevádzky a ekonomiky dopravy a spojov začala fakulta opäť pôsobiť samostatne. Stavebná fakulta od svojho znovu ustanovenia rozvíja pedagogickú a vedeckovýskumnú činnosť predovšetkým v oblasti cestného, železničného a pozemného s staviteľstva, objektov dopravných stavieb, dopravného plánovania, technológie a manažmentu stavieb a tiež v súvisiacich oblastiach tvoriacich teoretické základy uvedených činností – stavebnej mechaniky, pružnosti a plasticity, geodézie, geotechniky, hydrauliky, hydrológie, stavebnej fyziky a materiálového inžinierstva.
Od vzniku v roku 1953 absolvovalo na SvF ŽU štúdium 6 711 študentov, z toho 4 271 inžinierov a 930 zahraničných študentov.

Zameranie

Stavebnú fakultu je možné definovať ako vedecko-pedagogickú inštitúciu, zameriavajúcu sa na bakalárske, inžinierske a doktorandské štúdium v technických študijných odboroch s orientáciou na stavebníctvo, dopravné stavby a inžinierske konštrukcie, pozemné stavby, materiálové inžinierstvo, dopravné vedy, manažérstvo a súdne inžinierstvo. Vo všetkých oblastiach profilácie fakulty sa uskutočňuje denné, externé, ale aj celoživotné vzdelávanie. 
Uvedená  orientácia  je  základom  vedeckovýskumnej  činnosti  fakulty,  rozvíjajúcej  hlavné disciplíny v podrobnostiach základných vedeckých aspektov a ich aplikácie do praktického života. Fakulta má v súčasnosti osem odborných katedier, Centrum excelentnosti pre dopravné staviteľstvo, Centrum aplikovaného výskumu, Výskumné a vzdelávacie centrum mladých vedeckých pracovníkov a Skúšobné laboratórium s akreditáciou 8 skúšok stavebných materiálov, zmesí a konštrukcií používaných v stavebníctve.

Vzdelávanie

Stavebná fakulta vzdeláva odborníkov pre oblasť dopravných a pozemných stavieb a inžinierskych konštrukcií. Na fakulte sa uplatňuje kreditový systém štúdia, ktorý vytvára predpoklady pre aktívnejšie zapojenie sa študentov do vyučovacieho procesu na  domácej i medzinárodnej úrovni. Po presťahovaní do nových priestorov na univerzitnom kampuse získala kvalitné zázemie pre realizáciu komplexného vyučovacieho procesu s ambíciou vychovávať odborne a kvalitne pripravených absolventov schopných prispieť k rozvoju dopravnej infraštruktúry a staviteľstva na Slovensku a v celej Európe.
V roku 2003 bol SvF ŽU udelený certifikát systému hodnotenia kvality CAF.
V rámci komplexnej akreditácie, ktorá prebehla v rokoch 2014 - 2015 fakulta dosiahla hodnotenie A- (3,65) a prispela k splneniu podmienok na zaradenie UNIZA medzi univerzitné vysoké školy.
Ney (Jura)

Poloha

Obec má rozlohu 7,26 km². Najvyšší bod je položený 719 m n. m. a najnižší bod 489 m n. m.

Obyvateľstvo

Počet obyvateľov obce je 571 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lubbock

Charakteristika mesta

V meste a jeho blízkosti prebiehajú dve významné diaľnice: Interstate 27, ktorá spája mesto s mestom Amarillo, a Interstate 40. Odlety z mesta sú prevádzkované z letiska Lubbock Preston Smith International Airport.
V meste sa nachádza The National Ranching Heritage Center, múzeum rančerskej histórie.
Každoročne sa tu koná National Cowboy Symposium and Celebration, udalosť, oslavujúca postavu typického kovboja Divokého Západu.

Mestské naj

Priľahlé územie je rozlohou najväčšia oblasť pestovania bavlny na svete, je zavlažovaná vodou z rieky Ogallala Aquifer. Podľa ankety CNNMoney.com je mesto považované za dvanáste najlepšie mesto v Spojených štátoch pre začatie podnikania. Mestská stredná škola Lubbock High School bola počas troch po sebe idúcich rokov uznávaná za jednu z najlepších stredných škôl v Spojených Štátoch. Podľa štúdie organizácie Bay Area Center for Voting Research, je Lubbock druhým najkonzervatívnejším mestom v Spojených štátoch medzi mestami s počtom obyvateľov nad 100 000.

Slávni rodáci

V meste sa narodila rockandrollová legenda Buddy Holly, po ktorom je pomenované kultúrne centrum. Je miestom narodenia ďalších spevákov country, napríklad Delbert McClinton, Jimmie Dale Gilmore, Butch Hancock a Joe Ely (The Flatlanders), Todd Mankin, Mac Davis, Terry Allen a Lloyd Maines.
Quincieux

Poloha

Obec má rozlohu 17,72 km². Najvyšší bod je položený 196 m n. m. a najnižší bod 167 m n. m.

Obyvateľstvo

Počet obyvateľov obce je 3 110 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kenchreis

Kenchreis alebo Kenchréis (starogr. Κεγχρηίς – Kenchreis/iný prepis: Kenchréis, lat. Cenchreis) je v gréckej mytológii manželka cyperského kráľa Kinyra.
Kenchréis sa vydala za cyperského kráľa Kinyra. Šťastným manželom sa narodila dcéra Mirrha, z ktorej vyrástla krásna dievčina. Šťastie ich však opustilo, keď sa pyšná Kenchréis začala vychvaľovať, že jej dcéra je krajšia než sama bohyňa Afrodita. Urazená bohyňa nemohla tolerovať takéto porovnanie a prichystala jej strašnú pomstu. V jej dcére Mirrhe potom podnietila incestnú lásku k svojmu otcovi, ktorej nedokázala odolať.
Podľa Ovídiových "Premien" sa potom Myrrha s pomocou svojej pestúnky tajne stala jeho milenkou a keď ju otec odhalil a chcel ju za to zabiť, utiekla do ďalekej cudziny, kde sa za svoj zločin sama prekliala strašnou kliatbou: aby ju bohovia zbavili života i smrti. Bohovia ju teda premenili na strom, ktorý neustále plače. Kropaje stromu sa dodnes nazývajú myrha. Takto premenená potom porodila syna Adónida, neskoršieho miláčika bohyne Afrodity.
Biele Studničky

Biele Studničky je názov rekreačného strediska 1,5 km západne od obce Dargov.
Nachádza sa na hornom toku riečky Trnávky, na rozhraní Východoslovenskej pahorkatiny a Slanských vrchov.
Leží na pravej strane cesty I/19 vedúcej z Košíc do Sečoviec, pod Dargovským priesmykom, 3 km východne od neho.
Ubytovacie možnosti poskytuje hotel, v ktorom sa nachádza bazén, tenisový kurt, volejbalové a futbalové ihrisko. Stravovacie možnosti poskytuje aj motorest. Nachádza sa tu odpočívadlo, parkovisko pre kamióny a čerpacia stanica.
Arrènes

Poloha

Obec má rozlohu 22,56 km². Najvyšší bod je položený 640 m n. m. a najnižší bod 329 m n. m.

Obyvateľstvo

Počet obyvateľov obce je 225 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jurgov

Jurgov (poľ. Jurgów, maď. Szepesgyörke, nem. Jurkau, Joerg) je malá dedinka na Spiši (okolo 900 obyvateľov). Pôvodne obec takmer výlučne osídlená slovenským etnikom (súčasť Uhorska, v rokoch 1939 - 1945 patrila Slovensku) bola roku 1945 anektovaná Poľskom (spolu 13 spišských a 12 oravských obcí).  Nachádza sa v jeho južnej časti pri hranici so Slovenskom.

Zaujímavosti

Drevený kostol Sv. Sebastiana postavený okolo roku 1670, ktorý stále využíva rímskokatolícka farnosť v Jurgove. Kostol bol dvakrát rozostavaný, v roku 1811 a druhýkrát v roku 1869. Strecha je šindľová. Obklopený je mohutnými lipovými stromami. Interiér je rokokový, nachádza sa v ňom veľa vyrezávaných drevených figúrok anjelikov, svätých a pod.
Zoskupenie drevených pastierskych kolíb, ktoré sa nachádza pri ceste k hraničnému priechodu so Slovenskom. Koliby boli privezené z tatranských polian, keď jurgovčania stratili právo, aby tam mohli pásť svoj dobytok.
Píla poháňaná vodným kolesom, ktorá funguje podnes. Majiteľom je jurgovský urbár.
V Jurgove sa nachádza aj múzeum.